اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. احبابي الكرام اتكلمت معكم في
امبارح عن عبادة هي من اعظم واجل العبادات والقربات التي يتقرب بها العبد يتقرب بها العبد من ربه سبحانه وتعالى هذه العبادة حقيقة هي الوقود المحرك لاي انسان الى طاعة الله سبحانه وتعالى. متى استحكمت في القلب
العبادة التي متى نزلت في قلب اي امرئ مسلم سرعان ما تحرق مواطن الشهوات من قلبه عبادة الخوف من الله سبحانه وتعالى. وقلت لكم والله ما ساد من ساد. ولا مكن الله عز وجل لامة الا بعد
بعد ان حققت هذا العبد هذه العبادة او هذه الطاعة منه سبحانه وتعالى. لذا قال ربنا تبارك وتعالى ولا نسكن ولا نسكنن الارض من بعدهم ذلك لمن خاف مقامي وخاف وعيد. صلاح الدين قبيل
فتح بيت المقدس او تحريره لبيت المقدس كان يطوف على الخيام. فاذا مر على خيمة فوجد فيها شباب ما بين صلاة وقراءة للقرآن ودعاء واستغفار وتوبة وغير ذلك يقول منها هنا
سيأتي النصر لانه فهم كويس جدا ان الله عز وجل لا ينصر امة ولا يمكن لامة بكثرة عدد ولا بكثرة عتاد. ولكن متى اقيمت امة اتربى اولادها واجيالها على الخوف من الله سبحانه وتعالى؟ هي دي الامة اللي ربنا عز وجل يمكن لها وينصرها
لزا كان من اوائل التعليمات اللي ربنا امر بها المرسلين هو ده المعنى. هو ده المعنى. ان انا اربي امتي من البداية انها تكون خايفة من ربنا سبحانه وتعالى متى خافت من الله تقربت الى الله سبحانه وتعالى باحب الاعمال اليه. متى خافت من الله كان الخوف ده هو الصوت
تاجر عن اي معصية من معاصي الله هذا الخوف هو الدافع. ومتور المحرك بطاعة الله سبحانه وتعالى. نطلع جيل بيخاف من ربنا سبحانه وتعالى. لما نطلع الجيل ده صدقني بهذا تسود هذه الامة. ده مش دنيا وبس. ده دنيا واخرة. كما
قلت لكم في درس امبارح ان الله سبحانه وتعالى يقول في شأن عباده الصالحين المؤمنين في موطنين من القرآن. ذكر الله في الموطنين الكثير جدا من وصف الجنة في موطن سورة الرحمن والانسان. والقاسم المشترك بين الاتنين ان الذي يؤهل لدخول هذه
في الجنان اللي كان في يوم من الايام قلبه خايف من ربنا سبحانه وتعالى. قال الله عز وجل ولمن خاف مقام ربه وقلت لكم انا لا اعلم امل على الاطلاق. ربنا عز وجل جعل ثوابه مضاعف بهذه السورة. لوجا لصاحبه جنتين. اه ممكن الحسنة تبقى اتنين. او العشرة يبقوا عشرين
اول مية يبقوا الف والفين وتلاتة. انما جنتين هذا لا يكون الا لعبد. قلبه خايف من ربنا سبحانه وتعالى. قلبه خايف من ربنا عز وجل ومن هذا الموطن لحد اخر سورة الرحمن. ذكر نعيم الجنة ربنا بيقول كل هذا النعيم لا يناله الا من حقق هذه الصفة انه خايف
من ربنا سبحانه وتعالى. الموطن التاني في سورة الانسان قال الله سبحانه وتعالى ان لهم عند ربنا حاجتين. الاتنين احلى من بعض قال الله عز وجل انما نطعمكم لوجه الله لا نريد منكم جزاء ولا شكورا انا بس
بس هم ما عملوش اكتر من كده. وتركوا بعد ذلك بقى كل حاجة للقلب. ملوا قلوبهم بالخوف من الله عز وجل لما اتملى القلب بالخوف من الله عز وجل كانت النتيجة ان القلب بقى اصبح هو المحرك خلاص هو عارف فين اليمين وعارف فين الشمال زي ما قلت لكم كلمة
سليمان الدراني امبارح لما كان بيقول الخوف من الله سراج في قلب العبد. يضيء له مواطن الحق من مواطن الباطل. على طول مجرد ما الخوف ينزل في قلب العبد خلاص ده حرام ما ينفعش اعمله اصلا. وده المفترض ان انا اعمله ده انا لازم اسابق الناس علشان اعمله. هو ده الخوف
ده الخوف المحمود اللي احنا عايزينه. يبقى مالي قلوبنا كلنا. مالي قلوبنا كلنا. انا مش محتاج المدير بتاعي يبقى بص علي. ولا محتاج ان فيه كاميرات مراقبة بتصور او ما بتصورش لان المسلم اصلا مش محتاج كاميرات مراقبة
لان المسلم اصلا عنده شيء اخر هو بيراقبه. المؤمن اصلا عارف ان الله عز وجل عليه رقيب. وان الله عز وجل عليه مطلع ولذلك لما سأله ابن السماد بيقولوا له يا ابن السماك انت ايه اللي وصلك انك تكون ابن السماك اللي تخش على هارون الرشيد تقول له اتق الله يا هارون
قال لهم خالي من وانا طفل صغير كان يقول لي يا ابن السماء قبل ان تنام قل ان الله رقيب علي ان الله مطلع علي عشرا ان الله يراني عشرا. هي دي التربية
هي دي التربية التي نرجوها باذن الله عز وجل. اسأل الله سبحانه وتعالى ان يعيننا على ذلك ان نربي انفسنا وان نربي اولادنا وان نربي غيرنا. ازاي نصل للمرحلة دي ازاي نوصل لمرحلة الخوف؟ ده من البداية نحلها هو ممكن اصلا انسان كان متجرأ على الله يتحول الى انسان خائف من الله
ايوة ممكن. ممكن ازاي اصلا يعني ازاي؟ ازاي اصلا اقول لك اصل الاخلاق مكتسبة. والخوف من الله عز وجل قال لي ده خلق والاخلاق من الممكن ان تكتسب الاخلاق من الممكن ان تكتسب. وسهلة على الانسان اولا انه يصل الى هذه المرحلة. مرحلة اكتساب خلق الخوف من الله. اعمل ايه؟ واحد
انت لوحدك ضعيف. انا لوحدي ضعيف جدا. فانت محتاج اولا لمدد والعون. والمدد ده سأله النبي صلى الله عليه وسلم من ربه قبل ان تسأله انت. ولذا كانت في الدعوة الدائمة المستمرة التي يقول ابن عمر فيها ما جلست مع رسول الله صلى الله
ويسلم مجلسا الا قال في ختامه في كل مجلس. النبي ييجي يقوم يقوم قايل اللهم اقسم لنا من خشيتك ما تحول به بيننا بين ده في كل مجلس. سيدنا النبي صلى الله عليه وسلم ما كان يقوم من مجلس كما يقول ابن عمر الا ويدعو بهذا الدعاء. يقوم ويسأله
ابن عمر انت ليه بتقول الدعاء ده ؟ انا سمعت النبي صلى الله عليه وسلم ما كانش بيقعد معنا في مجلس لما ييجي يقوم يدعو الدعوة دي. انت دعيتها كم مرة؟ دعيتها كم مرة بس بجد
قلت يا رب ارزقني من خشيتك. ارزقني الخوف منك. الخوف ده لما ينزل في القلب يكون مانع عن اي معصية او اي ذنب ممكن اقع فيه. كم مرة الانسان مننا متلبس بزنب؟ وكم مرة الانسان وقع في معصية؟ كم مرة الانسان يتجرأ على الله؟ بالله
عليك انت فعلا دعيت ربنا قلت له يا رب ارزقني الخوف منك او ارزقني الخوف منك والخوف ده لما ينزل في قلبي ابعد عن معصيتك احنا ضعاف. النبي كان يقول في دعائه صلى الله عليه وسلم واسألك خشيتك في الايه؟ في الغيب والشهادة. دعوة النبي
المستمرة يا رب ارزقني خوف منك وانا وسط الناس وانا لوحدي. في الغيب لما بكون لوحدي وفي الشهادة وانا مع الناس. شفت النبي كان بيدعي بايه؟ عرفت ليه بقى بعد كده النبي صلى الله عليه وسلم لما يطلع على الصحابة
ابيض يقولوا له شت يا رسول الله نراك شت يا رسول الله؟ يقول شيبتني هود واخواتها. عرفت ليه شاب؟ هو ما زال ولا زال يسأل ربنا سبحانه وتعالى بهذه الدعوة حتى اتاه الله عز وجل هذا الامر. ولما اعطاه الله عز وجل نبيه كان النبي في الدرجة العليا في هذا المقام
فاول حاجة احنا ضعاف. اسأل ربنا. معلش. بدءا من الليلة دي. ما تفوتش سجدة الا وانت بتقول يا رب اسألك في الغيب والشهادة. ما تنساش تقول اقسم لنا من خشيتك ما تحول به بيننا وبين معصيتك. ادي واحد. اتنين
العلم العلم كل ما الانسان منها بيزداد علما كلما ازداد الانسان منا خشية في علاقة قوية بين العلم والخشية. كل ما الواحد مننا بيتعلم حاجة جديدة في دينه تفرق معه كتير جدا. هضرب لكم
مثال قومي ثمود يتعزبوا ازاي؟ هم قومي ثمود يتعزبوا ازاي؟ قولوا الصيحة. احمد بيقول الصيحة. ها ايه كمان ؟ لأ الريح قوم عاد. معلش انا الترس ده عملي مش مش كلام انا عايز اشتغل معك عملي. يبقى اول حاجة الصيحة حاجة تانية صاعقة ده كويس
الرجفة ده شيء رائع جدا حاجة تانية طب تعالوا مع بعض نزود معلوماتنا كيف اهلك الله هذه الامة واحد ربنا قال لنا ان اخذتهم الصيحة. صح؟ ايه الصيحة؟ صاح فيهم جبريل صيحة واحدة. علميا
يقول لك الانسان بيتحمل موجات صوتية من عشرين لعشرين الف هيرتز بس. فوق زلك بتبدأ الاجهزة بتاعة انسان بتنفجر. علشان كده عملوا الموجات فوق الصوتية لتفتيت الحصاوي. صح؟ حاجات بتنفجر. خلي واحد شاب النهاردة مشغل
آآ الموسيقى اللي في قلب العربية ودب دب دب وقرب انت من العربية. انت بتحس بايه في جنابك تحس بايه ؟ على فكرة انت لسة في حدود سامعك دلوقتي. بس بتحس بوجع في جنابك وفي بطنك. الانسان لو تعرض لموجات اعلى من ذلك
بتكون النتيجة ان الكليتين بينفجروا. والرئتين بينفجروا. وبعد كده القلب بينفجر. وتبدأ بعد كده الاعضاء قطع حتت ماشي؟ عش معي ده ده احنا كل ده في الصيحة بس. واخر عضو من الانسان هلاكا من الصوت العالي هو العين. ولذا قال الله
في سورة الذاريات فاخذتهم الصاعقة وهم يبقى اخر حاجة هلكت معهم كانت عينيهم. عينيهم اللي شايفة اعضاء عمالة وتتمزق من شدة الصوت. علميا الصوت لما بيعلى جدا بيعمل خلخلة في طبقات الهوا
يخلي الهوا بينكمش وبينضغط مرة واحدة يتولد عن ذلك الصواعق يتولد عن ذلك الصواعق. فمع الجسم اللي عمال بيتقطع والعين اللي عمالة تشوف نازلة الصواعق على الحتت من الجسم اللي عمالة تتقطع يمين
وشمال تكون النتيجة تكون النتيجة والارض من تحتهم عمالة تهتز بهم فده شيء يعني الهزة او الرجفة دي تزلزل وجدان العبد من جوة. الصيحة بتقطع في الجسد من جوة. وتأتي بعد ذلك الصواعق تنزل على الجسم المتلاشي المتقطع
الاشلاء المتنثرة يمين وشمال ربنا يقول لك في سورة القمر فكانوا كهشيم الايه؟ الهشيم المحتظر ده اللي هو الخشب المتناثر المحروق متخيل واحد في يوم من الايام بيتقطع حتت. وهو شايف نفسه ايد بتطير ورجل بتطير وكبد بينفجر
والرئتين بينفجروا شاعر بهذه الالام وحاسس بالزلازل تحت رجليك. والصواعق نازلة من فوق. عذاب من فوق وعذاب من تحت. عذاب بدني وعذاب وفي الاخر فكانوا كهشيم المحتضر قراءة القرآن قبل كده بالعلم ده او بالمعنى ده او بالفهم ده هلاك قوم عاد كان ازاي
ها الريح كلنا نقول الريح. زيد بقى داخل القرآن. لما ربنا عز وجل يقول سخرها علي سبع ليال وثمانية ايام يعني ايه حسومة؟ حسومة معناها الحصون مأخوذ من الحسم والسيف سمي حساما لانه ايه ؟ فربنا بيقول لك ان الحصون دي كانت صفة للريح. ويكأن الريح عمالة تاخدهم
سيبهم يمين وشمال والسيول او الهواء ده وقعوا عليهم كوقع السيف عمال يقطع في الجسم متخيل الريح ماشية ازاي! ربنا بيقول ان هي كانت ريح صرصر. الريح الصرصر هي الريح الباردة العاتية الشديدة. وقعها
عليهم زي ضرب السيوف. ما اماتهم الله من اول لحظة. ولكن لا يزال الست ايام والسبع ليالي الشغالين سبع ليالي وثمانين ايام الحسومة. العذاب هم دايقين العذاب. وبعد كدا كانت النتيجة ربنا قال لنا فترى القوم فيها صرعا كانهم
يعني ايه كأنهم اعجاز نخل خاوية؟ في فارق او علاقة بين الحصوم واعجاز النخل القوية. بيقولوا على عجز النخلة ان هي تكون قوية في حالتين الحالة الاولانية لما نقطع راس النخلة من فوق على المعنى ده ان الريحة عمالة تقطع في اجسادهم كأنها ضرب سيوف ومع
الليلة التامنة قطعت الرؤوس واترمت الجسس. لا تساوي عند الله شيئا. ادي المعنى الاول في قول الله عز وجل خصوما في قول الله عز وجل فترى القوم فيها صرعا كأنهم اعجاز نخل خاوية. بيقول العرب ان اعجاز النخل يقال عليها قوية
لو قلبنا النخلة. لو قلبناها خلينا راسها في الارض وجزعها فوق. دي اعجاز نخل خاوية. وده معناها على المعنى ده ان ان الريح كانت بتشيلهم وتدك مناخيرهم اللي كانت متكبرة وبتقول من اشد منا قوة وبتدكهم في الارض دك
وبتدكهم في الارض دك. واما المعنى التالت اللي قاله القرطبي يقول اعجاز نخل خاوية معناها لما يكون النخل من جوة زات نفسها السوس واكلها فهي من جوة فاضية وده اللي قال الصوت دي وغير واحد من اهل التفسير ان الريح كانت تدخل من افواههم فتخرج امعائهم من ادبارهم
وبعد ذلك الجثث تلقى شفت المعنى ده؟ ربنا لما يذكر لك ده في القرآن علشان قلبك عرفت ليه النبي شاب من قراءة سورة هود اللي فيها الحاجات دي. اللي فيها المعاني دي. فكلما ازداد العبد علما بالقرآن. وازداد علما بالله سبحانه وتعالى. ده العلم المقروء
اللي احنا نقرأه لما نركز شوية في اثناء قراءتنا للقرآن صدقني ده بيضفي على القلب خشية. النوع التاني من العلم وده اصبح متاح فينا كلنا اصبح متاح لنا كلنا. ان انت تشوف المقاطع اللي فيها امم هلكت. ربنا كان بيقول لمشركي مكة كده. ربنا عز وجل قال لنا
وعادا وثمودا وقد تبين لكم من مساكنهم. بصوا دلوقتي تسونامي لما ضرب اسيا عمل فيها ايه؟ هات الفيديو الفيديوهات دي متصورة شف الامم ازاي ضاعت وهلكت تماما لما عصت امر ربها. هاتوا الفيديو اللي قالب الدنيا على النت بقى له كم يوم. الناس بتعطى طيوان والعياذ بالله
خمسميت فرد اللي قالوا نعمل حفل والعياذ بالله شذوذ جماعي. والنار تحرق الجميع. شف بقى ربنا ماذا يصنع بالعصاة كلما ازداد الانسان منا علم العلم المقروء والعلم المشاهد كلما ازداد الانسان خشية لربه تبارك وتعالى لازم نتعلم. لذا جمع الله
عز وجل بين العلم والخشية فقال انما يخشى الله من عباده اكتر ناس تخاف من ربنا العلماء اللي هم اكتر ناس عرفوا. والنبي قال لنا صلى الله عليه وسلم انا اعلمكم بالله واشدكم له خشية. لانه كان اعلمنا بالله فكان اشدنا لله
عز وجل خشية. يبقى ده الامر التاني. الامر التالت اللي يحصل الخوف داخل قلب العبد. اقتراب العبد قابل عبد من الصالحين. كل ما الانسان يلاقي يقرب اكتر من الصالحين كل ما الاسلام النبي يزداد فعلا الخشية
بشر ابن الحارث اللي في يوم من الايام كان الامام احمد بيسألوه بيقولوا له يا امام ما الورع فقام قايل لهم ااسأل عن الورع وفيكم ااسأل عن الورع وفينا بشر؟ عارف مسلا اا عشان اقرب لك كلمة الامام احمد شيخ السديس بيصلي معانا هنا
في حد بيقول لي يلا خش صلي. اقول لي هو ينفع اصلي اصلا والشيخ السديس هنا؟ دي كلمة الامام احمد. تحس ان وشي ده كان حاجة كبيرة جدا. بشر ده كم من
افشل شباب المسلمين في الوقت ده. بشر كان من افشل شباب المسلمين في الوقت ده. من اكترهم سوءا وبعدا عن تخيل بشر الامام احمد بيقول في حقه الكلمة دي كان بايز كان بعيد عن ربنا. قاعد في يوم من الايام في مجلس جايب الجواري وبيغنوا وبيرقصوا وجايب زمايله
واصحابه مجلس خمر والكلام ده فعدى رجل من اصحاب القلوب التي ملأت خشية. فدخل البيت فبيخبط كده بعد اما سمع الفساد في البيت بيخبط كده ففتح الجارية وبشر سامع فبيقول لها صاحب هذا البيت حر
فقالت لا حر. قال والله صدقتي. لو كان عبدا اعمل ادب العبودية مع ربه. ده لو كان عبد كان تأدب مع الله. مش الرجل صاحب القلب اللي مليان خشية ده طلع جري وراه بشر ومن بعدها لقب ببش الحفل وطلع حافي طلع جري وراه. قال له انت قلت ايه؟ عيد
انت قلت ايه تاني؟ وبشر ده اللي احنا كنا لسه بنقول مجلس خمر ونساء بشر ده بقى اورع المسلمين في وقت من الخوف ده جا له منين؟ والطاعة دي جات له منين؟ اصل في يوم من الايام حد من اهل الخشية كان قريب منه وسمعه الكلمة. ذا زان
اكبر مغني مشهور في جيل التابعين. في يوم من الايام عمال يغني ويضرب بالطنبور والنساء حواليه والكلام ده. سبحان الله! عدى عليه ابن مسعود فنظر اليه وسمع صوت جميل في الغنا. قال والله ما اجمل هذا الصوت! لو كان بكتاب الله عز وجل
ورجع لما قرب من واحد زي ابن مسعود اقول لكم اعجب حاجة ان الزيزان ده اي حد عايز يجيب سند للقرآن هتلاقي ززان ده في وسط السند. بعد ابن مسعود على طول. ده بقى بعد ما كان مغني بقى واحد من حملة القرآن حملة القرآن
زازان ده اصبح من اوثق التابعين علما وفضلا ومكانة. لما قرب من واحد ذكره بالله عشان كده بقول اكتر حاجة تقربني من ربنا ان انا يكون معي حد قريب مني. ما لك ابن دينار. ما لك ابن دينار اللي كان بيقول الذهبي عنه كان لا يفيق من
سكره ما بيفوقش. ما بيفوقش. سبحان الله! رأى رؤيا بشعة شوية. رأى انه نايم وتعبان بيجري وراه وهو بيجري كان بيجري وراه لحد ما طلع على راس جبل خلاص تحت الجبل نار. فالتعبان خلاص حاجة من التين يا التعبان ياكله يا ينزل في النار. فقام فزعا. سأل حد من اهل
الخشية قال له الرؤية دي معناها ايه؟ قال له الثعبان يا يا مالك عملك. فهو يسوقك سوقا الى النار. تب يا مالك يتوب مالك ويبقى عبد من عباد الله. الفضيل ابن عياض الفضيل ابن عياط اللي كان حرامي وقاطع طريق كان لص
سبحان الله! كانت الدنيا بتترعب منه. ما عاد الا لما في يوم من الايام لقى واحد من اهل الخشية بيصلي قيام ليل يتلوا قول الله الم يأن الذين امنوا ان تخشع قلوبهم لذكر الله وما نزل من الحق كانت النتيجة ان الفضيل ابن عمر قال لا بلا ان على فكرة
قبل ما الاية تؤثر في الفضيل ابن عياض هو القلب اللي كان بيقرأ الاية اولا. القلب اللي اتملى خشية اولا. القلب ده هو اللي شقلب كيان الفضيل بن عياض. والفضيل بن عياض ده الحرامي اللي احنا كنا بنقول عليه من شوية حرامي. فضيل بن عياض لقب بعد ذلك بعابد الحرمين. لو بصينا في
في وقت العبادة في الجيل ده او في الاجيال دي افضل واكتر واحد كان بيعبد ربنا كان الفضيل ابن عياط. متخيل! ليه قرب من ناس كويسة. فلما قرب من ناس كويسة ربنا سبحانه وتعالى اكرمه كتير جدا جدا جدا. الامر الرابع سريعا بقى عشان نختم بقى بسرعة كده احنا طولنا النهاردة. الامر الرابع مع
خليفة الله عز وجل باسمائه وصفاته. مهم جدا ان احنا نسمع عن ربنا كتير. نسمع عن اسماء الله الحسنى كتير. كل ما الانسان مننا هيعرف ربنا اكتر كلما باذن الله عز وجل ازدادت الخشية في قلبه اكثر واكثر واكثر. الامر الخامس والاخير هو ان
يدرب العبد نفسه على الخوف من الله عز وجل. يعني ايه اضر بنفسي؟ آآ الخوف دي مهارة مكتسبة. اكتسبها ازاي؟ انك لازم تفكر نفسك دايما في حد معدي من قدامي لا لا لأ قل كده بلسانك. هي في البداية بتبقى باللسان على فكرة. لا لا لا انا بخاف ربنا مش هبص. لا لا لأ انا بخاف
انا مش هكزب. لا لا لأ انا بخاف ربنا واقوم اصلي ركعتين خليها على لسانك. انا بخاف ربنا. انا بخاف ربنا. كررها على لسانك كتير. خلي بكرة يومك كله كده. خلي بكرة يومك كله كده
انا بخاف انا بخاف من ربنا فمش هعمل كزا. انا بخاف من ربنا مش هعمل كزا. هتكون النتيجة ان اللي كنت انت بتقوله بلسانك هينطبع على قلبك وتصبح سمة اساسية فيك. لذا كان
يقول سفيان الثوري طلبنا العلم لغير الله فابى الله الا ان يجعله له. احنا كنا في البداية بنطلب العلم عشان نبقى مشهورين والكلام ده. ولكن سبحان الله لما ازدادنا وقلنا كل شوية
لا نحسن نيتنا لأ نحسن نيتنا نحسن نيتنا نحسن نيتنا ان هي اتحسنت. واصبح سفيان الثوري امير المؤمنين في الحديث. درب نفسك على طول لأ انا بخاف ربنا انا مش هعمل كزا لأ انا بخاف ربنا انا هقول كزا لأ انا بخاف ربنا انا هغض نظري عن الحرم انا بخاف طول ما انت بتعود لسانك على كده ان اللسان بيكرره كتير
بينطبع على القلب. خمس حاجات اسأل الله سبحانه وتعالى يعني ان يرزقني واياكم الخشية منه سبحانه وتعالى. صلى الله نبينا محمد وعلى اله وصحبه وسلم. اه مم ان شاء الله من بكرة هنبدأ التهجد. ان شاء الله من بكرة هنبدأ التهجد. التهجد ان شاء الله هيبدأ من ان شاء الله من اتناشر ونص. المسجد مفتوح من بعد صلاة التراويح. ان شاء
الله المسجد مفتوح من بعد صلاة التراويح. للي عايز يصلي ويعبد ربنا سبحانه وتعالى. آآ هنبدأ ان شاء الله اتناشر ونص نخلص باذن الله ان شاء الله نخلص على الساعة اتنين اتنين وعشرة كتير اوي عشان يبقى فيه فرصة للناس اللي عايزة آآ آآ تتراوح تتسحر او كده ما كنش فيه يبقى في سحور ان شاء الله آآ على يعني
على قدنا كده ان شاء الله للي عايز يتسحر بازن الله تبارك وتعالى. الحاجة الاخيرة معلش. موضوع حجز الاماكن. موضوع حجز الاماكن. يا ريت لو انا مسلا انا هنا ورايح دورة الماية اتوضأ وارجع انت احق بمكانك. انما واحد مش موجود اصلا وانا احجز له بكيس منديل او بمفتاح ده لا يجوز شرعا. ما ينفعش
فانا ارجو كده نتعاون مع بعض على الطاعة والعبادة. ونحاول بخامس الله الحاجات البسيطة دي اللي بيبقى فيها تحريش بين الناس. نزيلها علشان نقدر ان شاء الله نكمل باقي الشهر ان شاء الله تبارك وتعالى